K O R R A L D U S

Haapsalu, 				   10. august 2011 nr 504

Korteriomandi avaliku kirjaliku enampakkumise
korras võõrandamise nurjunuks tunnistamine
(Lihula mnt 21-18, Haapsalu)

Tulenevalt Haapsalu Linnavolikogu 25.02.2011 otsusest nr 101 “Loa andmine vara võõrandamiseks avaliku kirjaliku enampakkumise korras (Lihula mnt 21-18, Haapsalu)“, millega otsustati müüa linnale kuuluv korteriomand, mis ei ole linnale vajalik kohaliku omavalitsusüksuse ülesannete täitmiseks ja määrati võõrandamise korraldajaks Haapsalu Linnavalitsus ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 2, § 34 lg 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Tunnistada nurjunuks Haapsalu Linnavalitsuse korralduse  15. juuni 2011 nr 389 alusel läbiviidud korteriomandi avaliku kirjaliku enampakkumise korras võõrandamine (Lihula mnt 21-18, Haapsalu), sest tähtaegselt ei laekunud ühtegi pakkumust.

2.	Korraldus teha teatavaks aselinnapeale (P. Vikman), kultuuri- ja avalike suhete spetsialistile (M. Uusen), linnavara peaspetsialistile (madis.raudsepp@haapsalulv.ee).

3.	Korraldus jõustub teatavakstegemisest.

Urmas Sukles
Linnapea				Erko Kalev
										Linnasekretär